

 М О Д Е Л     У Г О В О Р А


Предмет уговора:
ИЗРАДА УРБАНИСТИЧКОГ ПРОЈЕКТА И ТЕХНИЧКЕ ДОКУМЕНТАЦИЈЕ ЗА ИЗГРАДЊУ СПОРТСКОГ КОМПЛЕКСА НА ВРАЧАРУ

Закључен између:

Наручиоца: Град Београд – Градска управа града Београда – Секретаријат за инвестиције, са седиштем у Београду, Трг Николе Пашића број 6,  ПИБ: 100065430, Матични број: 17565800, број рачуна: 840-147640-13, код Управе за трезор Министарства финансија Телефон: 3233967, Телефакс:3237-157, кога заступа Заменик начелника Градске управе града Београда – секретар Секретаријата за инвестиције, Лука Петровић (у даљем тексту: Наручилац)

и

Извршиоца:............................................................................................................................................
са седиштем у ............................................, улица .........................................., ПИБ:..........................     Матични број: ........................................
Број рачуна: ............................................ Назив банке:......................................,
Телефон:............................Телефакс:
кога заступа................................................................... 
(у даљем тексту: Извршилац),

Основ уговора: ЈН Број: 18/20
Број и датум одлуке о додели уговора: ______________________________
Понуда изабраног понуђача број: ______ од____________.


УВОДНЕ ОДРЕДБЕ

Члан 1.
	Предмет овог уговора је Израда Урбанистичког пројекта и техничке документације за изградњу спортског комплекса на Врачару.

Члан 2.
Израда техничке документације врши се у циљу реализације пројекта за потребе Секретаријата за спорт (у даљем тексту: надлежни Секретаријат), у складу са међусобно закљученим Протоколом. 

Члан 3.
Извршилац је дужан да уговорене послове изведе у складу са важећим прописима као и Конкурсном документацијом и усвојеном Понудом Извршиоца број ________ од ___________ године. 
Извршилац се обавезује да изради и обезбеди: 
1. ПОДЛОГЕ И ТЕХНИЧКУ ДОКУМЕНТАЦИЈУ ЗА ЛОКАЦИЈСКE УСЛОВE:
· Оверен Катастарско топографски план;
· Идејно решење објекта са уређењем терена и 3д моделом са добијеним позитивним мишљењем техничке контроле и актом о усвајању од стране Наручиоца; 
· Урбанистички пројекат (УП) за потребе добијања Потврде од стране надлежног органа задуженог за послове урбанизма;
· Идејно решење (ИДР) за потребе добијања Локацијских услова са добијеним позитивним мишљењем техничке контроле.
2. ТЕХНИЧКУ ДОКУМЕНТАЦИЈУ ЗА ГРАЂЕВИНСКУ ДОЗВОЛУ: 
· Геотехничку документацију са позитивним извештајем техничке контроле. Ангажовање вршиоца техничке контроле обезбеђује Извршилац о свом трошку;
· Пројекат за грађевинску дозволу (ПГД) са свим деловима и елаборатима за потребе добијања Грађевинске дозволе са добијеним позитивним Извештајем техничке контроле:	Елаборат заштите од пожара
Елаборат енергетске ефикасности;
Идејни пројекат трафо станице (ТС) (у складу са условима ЕДБ)
· Протокол регулације.
3. ПРОЈЕКТЕ ЗА ИЗВОЂЕЊЕ СА САГЛАСНОСТИМА И ОСТАЛУ ДОКУМЕНТАЦИЈУ:
· Пројекат за извођење за објекат са уређењем терена (ПЗИ) са свим деловима  и  елаборатима  за потребе добијања сагласности/мишљења имаоца јавних овлашћења у складу са техничким условима (ЈКП и МУП), на које је потребно добити позитивно мишљење техничке контроле 
· Главни пројекат заштите од пожара на које је потребно добити позитивно мишљење техничке контроле, а  за потребе добијања сагласности МУПа;
· Синхрон план свих унутрашњих и спољних инсталација, на које је потребно добити позитивно мишљење техничке контроле 
· Елаборат осматрања понашања тла и објекта на које је потребно добити позитивно мишљење техничке контроле; 
· Пројекат за извођење (ПЗИ) за трафо станицу (ТС) на основу идејног пројекта ТС (у складу са условима ЕДБ)
· Пројекат опремања ентеријера и екстеријера, као и спецификацијом мобилијара и опреме.
· Коначни 3Д модел ентеријера и екстеријера (као и визуелизацију објекта са уређењем терена за потребе израде градилишне табле)
4. ТЕХНИЧКУ ДОКУМЕНТАЦИЈУ ЗА ПРИПРЕМУ ЗА ИЗВОЂЕЊЕ:
· Технички део конкурсне документације за избор извођача радова (Тендерска документација) у свему према ПЗИ и у складу са одредбама Закона о јавним набавкама на које је потребно добити позитивно мишљење техничке контроле и сагласност Наручиоца (у складу са упутством Наручиоца);
· План превентивних мера.

Уговорне обавезе Извршиоца обухватају и сарадњу на прибављању услова потребних за израду техничке документације, сагласности/мишљења надлежних институција на израђену техничку документацију, потребних дозвола и сл.
Прибављање и плаћање услова ималаца јавних овлашћења и других надлежних институција је обавеза Наручиоца.

РОК ЗА ИЗВРШЕЊЕ УСЛУГЕ

Члан 4.
Извршилац се обавезује да послове из овог уговора изврши у року од 300 календарских дана од дана пријема писаног налога Наручиоца за почетак извршења посла (у даљем тексту: почетак рока извршења посла).
Максимални парцијални рокови износе:
1. за извршење обавеза из чл. 3. став 2. тачка 1. овог уговора,  са добијањем позитивног мишљења техничке контроле и Локацијских условa у року од 120 дана од дана пријема писаног налога Наручиоца за почетак извршења посла;
2. за извршење обавеза из чл. 3. став 2. тачка 2. овог уговора, са добијањем позитивног Извештаја техничке контроле и Грађевинске дозволе у року од 60 дана од дана добијања Локацијских услова или писаног налога Наручиоца;
3. за извршење обавеза из чл. 3. став 2. тачка 3. овог уговора, са добијањем позитивног мишљења техничке контроле и сагласности имаоца јавних овлашћења (ЈКП и МУП), у року од 90 дана дана од дана добијања Грађевинске дозволе или писаног налога Наручиоца;
4. за извршење обавеза из чл. 3. став 2. тачка 4. овог уговора, са добијањем позитивног мишљења техничке контроле и сагласности Наручиоца на тендерску документацију у року од 30 дана од дана добијања сагласности имаоца јавних овлашћења (ЈКП и МУП), или писаног налога Наручиоца.
Укупни рок за извршење уговорених послова из става 1. овог члана обухвата извршење свих обавеза Извршиоца из члана 3. овог уговора. У уговорени рок, укључујући и парцијалне рокове, не улази време чекања на добијање услова, евентуалних примедби и сагласности, мишљења, дозвола и одобрења надлежних ималаца јавних овлашћења и Наручиоца. 

Извршилац је дужан да, у случају потребе за продужењем рока за извршење уговора, упути Наручиоцу писани захтев са детаљним образложењем и то најкасније 15 дана пре истека уговореног рока.
Извршилац има право на продужење уговореног рока у следећим случајевима: 
1. због кашњења проузрокованих неиспуњењем уговорних обавеза Наручиоца као и осталих учесника на послу, које ангажује Наручилац;
2. услед неусаглашености добијених услова ималаца јавних овлашћења са потребама објекта, које захтевају измену услова;
3. услед потребе за корекцијом израђеног дела техничке документације чији је узрок измена урбанистичких услова и законске регулативе или накнадних захтева Наручиоца;
4. због додатних услуга или испитивања, а за период потребан за њихово извршење.
5. Ако наступе непредвиђене околности из члана 158. Закона о јавним набавкама.

Уговорени рок ће бити продужен када уговорне стране о томе сачине анекс уговора. 

ОДГОВОРНИ ИЗВРШИОЦИ УСЛУГЕ

Члан 5.
Извршилац је носилац права и обавеза извршења предметне услуге и обавезује се да у потпуности обави уговорене послове својим средствима и својом радном снагом.
У складу са усвојеном понудом Извршилац ангажује подизвођаче, и то:
· _____________________________________________________________________________(назив и адреса подизвођача),
· _____________________________________________________________________________ (назив и адреса подизвођача),
· _____________________________________________________________________________ (назив и адреса подизвођача),
· _____________________________________________________________________________ (назив и адреса подизвођача),
· _____________________________________________________________________________ (назив и адреса подизвођача),

Подизвођачи ће у оквиру уговореног посла, извршити следеће делове предметне услуге: ______________________________________________________________________________________, који чине _____% од укупне вредности уговорене услуге и извршиће их својим средствима и својом радном снагом. 
Извршилац у потпуности одговара Наручиоцу за извршење уговорених обавеза, без обзира на учешће подизвођача.
Уколико подизвођач то захтева, за део уговора који извршава подизвођач, Наручилац ће плаћање вршити непосредно подизвођачу, сходно одредбама члана 9. овог уговора, на рачун број ____________________________________________________________________.
Ако није предвиђено непосредно плаћање доспелих потраживања подизвођачу за део уговора који је он извршио, наручилац је дужан да након плаћања Извршиоцу затражи да му у року од 60 дана достави доказ и изјаву подизвођача да је извршио плаћање подизвођачу његових потраживања.
	
Сходно члану 161. Закона о јавним набавкама, Наручилац може да измени уговор о јавној набавци, у случају кад Извршилац, током извршења уговора од њега затражи:
1) промену подизвођача за онај део уговора о јавној набавци који је првобитно поверио подизвођачу, 
2) увођење једног или више нових подизвођача, чији укупни удео не сме да буде већи од 30% вредности уговора о јавној набавци без пореза на додату вредност, независно да ли је првобитно део уговора о јавној набавци поверио подизвођачу или није 
3) да преузме извршење дела уговора о јавној набавци који је првобитно поверио подизвођачу.
У случају из претходног става овог члана уговора, Извршилац доставља Наручиоцу, захтев за измену уговора са доказима да за новог подизвођача не постоје основи искључења из члана 111. Закона о јавним набавакама.
Наручилац  проверава основаност захтева за изменом уговора из претходног става овог члана, и у случају испуњености законских услова, са Извршиоцем ће се закључити анекс уговора.
Уколико Извршилац наступа као група понуђача, сви чланови групе солидарно су одговорни за извршење уговора о јавној набавци.

[bookmark: _GoBack]                ОДГОВОРНИ ПРОЈЕКТАНТИ ЗА ИЗРАДУ ТЕХНИЧКЕ ДОКУМЕНТАЦИЈЕ
Члан 6.
Извршилац се обавезује да за извршење свих уговорених послова, Наручиоцу да предлог за именовање Главног пројектанта, као и да Решењем одреди одговорне извршиоце, у складу са законском регулативом, условима предметне конкурсне документације и поднетом понудом. За координатора израде техничке документације именовати носиоца важеће лиценце 300.
Приликом израде Плана превентивних мера, Извршилац извршава све радње у својству заступника Наручиоца,  сагласно важећој Уредби. 
У случају потребе за изменом одговорних лица из става 1. овог члана, Извршилац је у обавези да, пре достављања предлога за именовање новог Главног пројектанта и/или решења о одређивању нових одговорних лица претходно писаним путем обавести Наручиоца о разлозима измене раније именованих одговорних лица и пружи доказе о томе да новоименована одговорна лица испуњавају све услове прописане Законском регулативом и условима из конкурсне документације. 

ОБАВЕЗЕ ИЗВРШИОЦА

Члан 7.
Извршилац се обавезује да све уговорене послове изврши професионално и одговорно, на начин да сви делови документације буду међусобно усаглашени, уз поштовање интереса Наручиоца у свакој фази извршења уговора и уз сагласност Наручиоца, и то: 
1. да благовремено, у писаној форми, достави Наручиоцу предлог за именовање Главног пројектанта, као и Решење о одређивању одговорних извршиоца, у складу са чланом 6. овог уговора;
2. да у року од 7 дана од почетка рока извршења посла сачини у писаној форми и достави Наручиоцу евентуалне примедбе на Пројектни задатак и подлоге за извршење уговорених послова и сарађује са Наручиоцем приликом њиховог редефинисања и усаглашавања. Такође је дужан да укаже Наручиоцу на све евентуалне недостатке у осталим техничким спецификацијама, као и на друге околности које је знао или је морао знати, а које могу бити од значаја за извршење уговорених послова. У супротном, Извршилац ће одговарати за насталу штету. 
3. да у року од 7 дана од почетка рока извршења посла сачини у писаној форми и достави Наручиоцу предлог динамичког плана усклађен са парцијалним роковима;
4. да током реализације уговора, учествује на редовним састанцима са представницима Наручиоца и вршиoца техничке контроле,  који ће водити записнике са састанака; 
5. да обезбеди, о свом трошку, техничку контролу геотехничке документације, извођење истражних радова и надзор над извођењем истражних радова;
6. да у току рока за извршење уговорених послова изради и достави Наручиоцу и вршиоцу техничке контроле по један примерак документације дефинисане овим уговором, са свим деловима и елаборатима,  у складу са важећом регулативом, у електронској, а по потреби и аналогној форми, као и да, по добијању евентуалних примедби Наручиоца, вршиоца техничке контроле и надлежних институција на израђену документацију, предату документацију преузме, све примедбе отклони у року који одреди Наручилац, те да исправљену документацију врати. Сматраће се извршењем ове тачке искључиво истовремена предаја свих делова пројекта;
7. да све уговорене делове документације на које добије позитивни извештај/мишљење техничке контроле преда Наручиоцу, уз записник који потписује Комисија из члана 9. став 5. овог уговора заједно са Извршиоцем и у коме се констатује када и који делови документације су завршени и предати Наручиоцу; 
8. да описе радова из предмера радова у оквиру техничке документације сачини тако да буду прецизни и јасни и у складу са осталим деловима документације и Законом о јавним набавкама; 
9. да у време трајања поступка јавне набавке за извођење радова, на захтев Наручиоца, пружа стручну помоћ и доставља појашњења;
10. уколико током извођења радова извођач радова и надзорни орган или имаоци јавних овлашћења констатују пропусте, неусклађености или недостатке у израђеној документацији, да на први позив и о свом трошку изврши и достави све потребне исправке, допуне или објашњења и то у року који одреди Наручилац;
11. Извршилац је у обавези да све недостатке у изради техничке документације отклони након првог добијања примедби на начин да након поновног прегледа документације добије позитивно мишљење/извештај. Уколико Извршилац не отклони недостатке из тачке 6. и 10., oвог члана, Наручилац, на основу већинског мишљења Комисије састављене од представника Наручиоца, Вршиоца техничке контроле / Надзорног органа и Извршиоца, задржава право да ангажује друго лице за отклањање нађених недостатака или да раскине уговор. У оба случаја, Наручилац има право да активира средство финансијског обезбеђења, као и на накнаду штете до пуне вредности штете.

ОБАВЕЗЕ НАРУЧИОЦА

Члан 8.
Наручилац се обавезује да:
1. обезбеди:
· пројектни задатак,
· информацију о локацији,
· имовинско – правни основ за парцелу и постојеће објекте који су предмет пројекта,
· упутство Наручиоца за форму тендера, а у складу са Законом о јавним набавкама.	
2. након провере достављених доказа о испуњењу услова, именује Главног пројектанта, на предлог Извршиоца; 
3. обезбеди вршење техничке контроле у току израде техничке документације; 
4. у сарадњи са Извршиоцем и вршиоцем техничке контроле, изврши евентуалне корекције, а потом изврши оверу Пројектног задатка и да исти одмах достави Извршиоцу;
5. сноси трошкове и по добијању потребне документације од пројектанта, спроведе потребне активности за добијање потребних услова / сагласности / одобрења / мишљења / дозвола надлежних имаоца јавних овлашћења;
6. у најкраћем року писаним путем обавести Извршиоца уколико постоје примедбе на израђену документацију; 
7. исплати Извршиоцу уговорену цену за израду техничке документације на начин и у роковима из овог уговора.

УГОВОРЕНА ЦЕНА И НАЧИН ПЛАЋАЊА

Члан 9.
Цена за уговорене послове из члана 1. овог уговора износи ____________________ динара без обрачунатог ПДВ-а и добијена је на основу усвојене понуде Извршиоца број ______________ од ______________ године. Обвезник и стопа пореза на додату вредност се утврђује у складу са важећим Законом о порезу на додату вредност на дан испостављања ситуације / рачуна.
Наручилац ће уговорену цену платити Извршиоцу на текући рачун Извршиоца, и то уплатом у року до 45 дана по испостављању и овери привремених ситуација / рачуна, тј. у року до 45 дана од испостављања и овере окончане ситуације/рачуна. Обавезе које ће доспевати по овом уговору у наредној буџетској години или годинама, биће реализоване највише до износа средстава која ће за ту намену бити одобрена у тој буџетској години.
Наручилац ће Извршиоцу платити уговорену цену на следећи начин:
1. 20 % од уговорене цене без ПДВ-а,  у року до 45 дана од испостављања привремене ситуације / рачуна,  по добијању Локацијских услова, а након достављања:
· Овереног Катастарско топографског плана  - по 1 примерак у аналогној и електронској  форми;
· Усвојеног Идејног решења објекта са уређењем терена и 3д моделом, са добијеним позитивним мишљењем техничке контроле и актом о усвајању од стране Наручиоца – по 2 по 1 примерак у штампаној и електронској форми;
· Потврђеног Урбанистичког пројекта (УП) - по 3 примерка у штампаној и електронској форми 
·  Идејног решења (ИДР) објекта са уређењем терена и 3д моделом са добијеним Локацијским условима – по 3 примерка у аналогној и електронској  форми; 
2. 30 % од уговорене цене без ПДВ-а,  у року до 45 дана од испостављања привремене ситуације/рачуна, по добијању Грађевинске дозволе, а након достављања: 
· Потврђене Геотехничке документације са позитивним Извештајем техничке контроле – по 3 примерка у аналогној и електронској  форми;
· Пројекта за грађевинску дозволу (ПГД) са добијеном  Грађевинском дозволом  - по 5 примерака у аналогној и електронској форми, као и број примерака потребан за сагласности имаоца јавних овлашћења као услов за прикључење објеката на инфраструктуру;
·  3Д модела и перспективне визуелизације екстеријера и ентеријера – по 3 примерка у аналогној и електронској  форми), 
· Протокола регулације - по 2 примерка у аналогној и електронској форми;
3. 30% од уговорене цене без ПДВ-а,  у року до 45 дана од испостављања привремене ситуације/рачуна, по добијању позитивног Извештаја (мишљења/сагласности) ЈКП и МУП, а  након достављања: 
· Пројекат за извођење за објекат са уређењем терена (ПЗИ)  са добијеним позитивним мишљењем техничке контроле – по 5 примерака у аналогној и електронској форми форми, као и број примерака потребан за сагласности имаоца јавних овлашћења;
· Синхрон план свих инсталација са добијеним позитивним мишљењем техничке контроле – по 5 примерака у аналогној и електронској форми; 
· Главни пројекат заштите од пожара са добијеним позитивним мишљењем техничке контроле  - по 5 примерака у аналогној и електронској форми;
· Пројекат опремања ентеријера и екстеријера, као и спецификацијом намештаја и опреме са добијеним позитивним мишљењем техничке контроле – по 5 примерака у аналогној и електронској форми;
· Коначан 3Д модел са више различитих приказа ентеријера и екстеријера са уређењем терена -  за потребе промоције пројекта -  по 5 примерака у аналогној и електронској форми;
· Елаборат осматрања понашања тла и објекта са добијеним позитивним мишљењем техничке контроле  - по 5 примерака у аналогној и електронској форми. 
4. Окончаном ситуацијом - 20% од уговорене цене без ПДВ-а,  у року до 45 дана од испостављања ситуације/рачуна, од чега се 5% задржава у складу са чланом 12. овог уговора, након достављања: 
· Техничког дела конкурсне документације за избор извођача радова (Тендерска  документација)  са добијеним позитивним мишљењем техничке контроле и сагласност Наручиоца - 2 примерка у електронској форми; 
· коначаног 3Д модела у резолуцији за израду градилишне табле - по 2 примерка у аналогној и електронској  форми; 
· Плана превентивних мера са добијеним позитивним извештајем техничке контроле – по 5 примерака у аналогној и електронској форми.
· Изјаве вршиоца техничке контроле да су на израђену комплетно уговорену документацију добијене све потребне сагласности / позитивна мишљења / решења / одобрења / дозволе надлежних институција и прикључење објеката на инфраструктуру у складу са условима имаоца јавних овлашћења.

Извршилац ће испостављати ситуације/рачуне по завршеним фазама извршења услуге, које у писаној форми потврђује вршилац техничке контроле. 
Наручилац ће именовати Комисију са непарним бројем чланова за вршење квалитативног и квантитативног пријема предметних услуга, која је дужна да сачини Записник о пријему предметних услуга чиме ће потврдити пријем предметних услуга и неопходне документације, као и да извршена услуга у свему одговара уговореној. Записник мора бити потписан од стране Комисије и овлашћеног представника Извршиоца, кога именује извршилац. Наведени Записник о пријему предметних услуга чини саставни део документације за извршење уговорених финансијских обавеза Наручиоца. 
Уколико се у току пријема утврди да квалитет извршене услуге не одговара уговореном и није у складу са траженим условима, неће се извршити пријем нити сачинити Записник о пријему већ ће Комисија за пријем услуга сачинити Рекламациони записник у којем мора бити наведено у чему извршена услуга није у складу са уговореним и истим одредити рок за отклањање недостатака. Наведени Рекламациони записник потписује Комисија и овлашћени представник Извршиоца који и преузима примерак истог. Уколико Извршилац не поступи по Рекламационом записнику у року који буде одређен Рекламационим записником Наручилац ће активирати средство финансијског обезбеђења.

Члан 10.
Уговорне стране су сагласне да је уговорена цена из члана 9. став 1. овог уговора за извршење предметне услуге фиксна, односно да је уговорена са изричитим јемством Извршиоца на њену тачност. 
Извршилац, у оквиру уговореног обима посла, не може тражити повећање уговорене цене, нити обрачун разлике у цени, ни у случају ако уложи више рада него што је предвидео, нити уколико извршење уговорених послова изазове веће трошкове него што је Извршилац предвидео. 
Уколико у току трајања уговора дође до сазнања да је за целокупно извршење уговорених послова потребно извршити додатне услуге, чију неопходност потврди вршилац техничке контроле,а који се у тренутку објављивања Конкурсне документације нису могле сагледати, може се сачинити анекс уговора којим ће се дефинисати нове обавезе, рокови и начин плаћања након измене уговора у складу са одредбама Закона о јавним набавкама.


ОБЕЗБЕЂЕЊЕ, ОСИГУРАЊЕ И ГАРАНТНИ РОК

Члан 11.
Извршилац се обавезује да у року од 15 (петнаест) дана од почетка рока извршења посла достави Наручиоцу:
· банкарску гаранцију за добро извршење посла у висини од 10% од вредности уговореног посла без ПДВ-а, са клаузулама „безусловна“ и „наплатива на први позив“, са важношћу гаранције ____ (најмање 30) дана дуже од уговореног рока за коначно извршење посла;
· полису осигурања од професионалне одговорности из члана 13. овог уговора.
Извршилац се обавезује да наведену банкарску гаранцију продужи у случају продужења рока за извршење уговореног посла, са важношћу продужене гаранције најмање 30 дана дуже од рока предвиђеног анексом уговора којим се продужава уговорени рок за извршење посла. Извршилац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
У случају неоправданог прекорачења рока из члана 4. овог уговора од стране Извршиоца, овај уговор представља правни основ за продужење важности банкарске гаранције из овог члана уговора, уз достављање Извештаја вршиоца техничке контроле о томе када се очекује завршетак уговореног посла. Продужење важности наведене гаранције не искључује право Наручиоца да обрачуна уговорну казну из члана 14. овог уговора. 	

Члан 12.
Гарантни рок за извршену услугу износи 2 године, рачунајући од дана потписивања записника о пријему предметне услуге, уз Окончану ситуацију.
Наручилац ће,  као гарантни депозит,  задржати износ по окончаној ситуацији/рачуну у висини од 5% од уговорене вредности посла без ПДВ-а и то 30 дана дуже од истека гарантног рока. Након истека утврђеног периода (30 дана дуже од истека гарантног рока) и под условом да је Извршилац извршио своје обавезе у складу са чланом 3. и 7. овог уговора, Наручилац ће Извршиоцу исплатити износ задржан по основу гарантног депозита.
Уколико Извршилац заврши све уговорене послове пре уговореног рока, има право на повраћај гаранције за добро извршење посла – након потписивања записника о пријему предметне услуге и испостављања окончане ситуације.   
Уколико се по овој документацији изведу радови и објекат добије употребну дозволу пре истека гарантног рока, извршилац има право на повраћај  гарантног депозита, након добијања употребне дозволе. У случају да пре истека гарантног рока наручилац одустане од изградње пројектованог објекта, извршилац има право на повраћај  гарантног депозита, након доношења Одлуке наручиоца да одустаје од изградње. 

Члан 13.
Извршилац се обавезује да у року од 15 (петнаест) дана од почетка рока извршења посла достави Наручиоцу полису осигурања од професионалне одговорности у складу са важећим Правилником о условима осигурања од професионалне одговорности. Извршилац се обавезује да све време обављања уговорених послова и трајања гарантног рока буде осигуран од професионалне одговорности.


УГОВОРНА КАЗНА 

Члан 14.
У случају да Извршилац не изврши послове у уговореном року, дужан је да Наручиоцу плати за сваки дан закашњења 2‰ (два промила), а највише 5% од укупно уговорене цене без ПДВ-а. За обрачунату уговорну казну, трајно ће се умањити испостављена окончана ситуација/рачун. 
У случају да Извршилац не изврши уговорене послове ни након 25 дана од истека уговореног рока, Наручилац има право да, поред уговорне казне, активира и у целости наплати банкарску гаранцију за добро извршење посла, као и да захтева накнаду штете, до пуног износа штете.
Уколико Извршилац  својом кривицом касни више од 60 дана у односу на уговорене рокове из члана 4. и 7. овог уговора, из неоправданих разлога прекине са извршењем уговорених послова или одустане од даљег рада, Наручилац има право да раскине овај уговор, уз наплату банкарске гаранције за добро извршење посла, као и да захтева накнаду штете до пуног износа штете.
Извршилац не одговара за доцњу насталу из разлога које није скривио или за које је одговоран Наручилац (није доставио уговорену документацију на време или слично).

	Уколико Извршилац не отклони недостатке из члана 7. став 1. тачка 11. овог Уговора у задатом року, Наручилац, на основу мишљења Комисије из овог члана Уговора има право да активира средство финансијског обезбеђења - банкарску гаранцију за добро извршење посла и Полису осигурања од професионалне одговорности.

Члан 15.
Наручилац има право на једнострани раскид Уговора у следећим случајевима:
· уколико Извршилац не отклони о свом трошку и у року одређеном чланом 4. и 7. овог Уговора недостатке у изради документације која је предмет овог уговора, а које примети Наручилац или вршилац техничке контроле.
· уколико Извршилац својом кривицом, касни више од 60 дана у односу на уговорене рокове из члана 4. и 7. овог уговора,
· уколико Извршилац из неоправданих разлога прекине са извршењем уговорених послова или одустане од даљег рада;
· у свим другим случајевима када Извршилац не испуњава своје обавезе у складу са овим уговором.
· у случају недостатка средстава Наручиоца за реализацију уговора.

У случају једностраног раскида уговора, осим у случају недостатка средстава за његову реализацију, Наручилац има право да за предметну услугу ангажује другог Извршиоца и наплати банкарску гаранцију за добро извршење посла у целости. Извршилац је у наведеном случају обавезан да надокнади Наручиоцу штету, која представља разлику између цене предметних услуга по овом уговору и цене услуга новог Извршиоца. 
Уговор се раскида писаном изјавом која се доставља другој уговорној страни са отказним роком од 15 дана и која мора садржати основ за раскид уговора. Сву штету која настане раскидом овог уговора, сноси она уговорна страна која је скривила раскид уговора.
Уговор се може раскинути и писаним споразумом између уговорних страна којим ће се регулисати међусобна права и обавезе.


ЗАВРШНЕ ОДРЕДБЕ

Члан 16.
Уговорне стране су сагласне да евентуалне спорове који проистекну из овог уговорног односа, решавају споразумно, а уколико то не буде могуће, надлежан је Привредни суд у Београду.
За све што није предвиђено овим уговором, уговорне стране су сагласне да ће се примењивати одговарајуће одредбе Закона о облигационим односима, Закона о планирању и изградњи са пратећим подзаконским актима, као и свих осталих важећих прописа и стандарда за ову врсту посла.

Члан 17.
Саставни део овог уговора чине: Понуда Извршиоца број ____________ од ______________. године и Техничке спецификације предметне набавке.

Члан 18.
Овај уговор је сачињен у 9 (девет) истоветних примерака, од којих Наручилац задржава 6 (шест) примерака а Извршилац 3 (три) примерка.
Овај Уговор ступа на снагу потписивањем од стране уговорних страна, даном последњег потписа.


  
Напомена: 
Овај модел представља садржину уговора који ће бити закључен са изабраним понуђачем.

